Կարևոր է իմանալ, որ հենց նույն 2001թ֊ից սկսած, Նիկոլ Փաշինյանի խմբագրած թերթը պատրաստակամությամբ իր հարթակն էր տրամադրում «Ազատագրված տարածքների պաշտպանության» քարոզչությանը, Ժիրայր Սեֆիլյանի և մյուսների հարցազրույցներին, մեր ասուլիսների լուսաբանմանը։ Իշխող ապազգային վարչախմբի դեմ, հանուն Արցախի տարածքների պաշտպանության մեր գործունեության ընթացքը առավելագույնս արտացոլվել է հենց Նիկոլի թերթում՝ դրական լույսի ներքո։ Նա, որքան էլ թերահավատ լիներ մեր տեսակետներին, շատ արագ համոզվեց, որ մեր գործունեությունը իշխող վարչախմբի պատվերով չէր, այլ ուղղված էր նրա դավաճանական արցախյան քաղաքականության քննադատությանը։